
U  I M E  R E P U B L I K E  H R V A T S K E

R J E Š E N J E

TRGOVAČKI SUD U BJELOVARU, po stečajnom sucu Mariji Petrina Kubica, povodom prijedloga Financijske agencije, OIB: 85821130368, RC ZAGREB, Podružnica Zagreb, Trg svibanjskih žrtava 1995. 1, Zagreb, za otvaranje stečajnog postupka nad dužnikom Mojito Lemon društvo s ograničenom odgovornošću za trgovinu i usluge, Bribir, Dragaljin 2/a, OIB: 67963589183, MBS: 080327044, 31. listopada 2017. 

r i j e š i o   j e

Odbija se prijedlog za otvaranje stečajnog postupka nad dužnikom Mojito Lemon društvo s ograničenom odgovornošću za trgovinu i usluge, Bribir, Dragaljin 2/a, OIB: 67963589183, MBS: 080327044.

Obrazloženje

Financijska agencija je, na temelju čl.110. st.1. Stečajnog zakona ("Narodne novine" broj 71/15, dalje: SZ), 20. lipnja 2016. Trgovačkom sudu u Zagrebu podnijela prijedlog za otvaranje stečajnog postupka nad dužnikom Mojito Lemon društvo s ograničenom odgovornošću za trgovinu i usluge, Bribir, Dragaljin 2/a, navodeći da na dan 15. lipnja 2016. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 98.730,78 kn, u koji iznos je uračunata kamata i naknada Financijske agencije za provedbu ovrhe na novčanim sredstvima, te da ima 2 zaposlena.

Rješenjem predsjednika Visokog trgovačkog suda u Zagrebu broj 31 Su-525/17-9 od 26. lipnja 2017. Trgovački sud u Bjelovaru je određen kao drugi stvarno nadležni sud za postupanje u stečajnim predmetima Trgovačkog suda u Zagrebu i predmet je dostavljen u rad ovom sudu. 

Zakonski zastupnik dužnika je u podnesku od 23. kolovoza 2017. naveo da je račun dužnika deblokiran te moli povrat sredstava koje je financijska agencija zaplijenila na ime predujma za naknadu troškova stečajnog postupka. Uz podnesak je dostavio potvrdu FINE od 23. kolovoza 2017. (list 16) iz koje proizlazi da račun dužnika nije blokiran.

Iz navedenog proizlazi da je dužnik namirio sve tražbine koje je na temelju valjanih osnova za plaćanje trebalo naplatiti s njegovog računa te ne postoji stečajni razlog nesposobnosti za plaćanje iz čl.6. SZ-a. Stoga je sud prijedlog za otvaranje stečajnog postupka odbio (čl.128. st.6. SZ-a).

U Bjelovaru, 31. listopada 2017.
  
STEČAJNI SUDAC
MARIJA PETRINA KUBICA v.r.

Za točnost otpravka-
ovlašteni službenik
     Željka Vitez




Pouka o pravnom lijeku: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ). Žalba se podnosi u tri primjerka.

